CELEX: 62014TN0641
Language: hu
Date: 2014-08-28 00:00:00
Title: T-641/14. sz. ügy: 2014. augusztus 28-án benyújtott kereset – Dellmeier kontra OHIM – Dell (LEXDELL)

27.10.2014   
            
            
               HU
            
            
               Az Európai Unió Hivatalos Lapja
            
            
               C 380/18
            
         2014. augusztus 28-án benyújtott kereset – Dellmeier kontra OHIM – Dell (LEXDELL)
   (T-641/14. sz. ügy)
   2014/C 380/24
   A keresetlevél nyelve: angol
   
      Felek
   
   
      Felperes: Alexandra Dellmeier (München, Németország) (képviselő: J. Khöber ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Dell, Inc. (Round Rock, Amerikai Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának a 008114779. számú „LEXDELL” közösségi védjegybejelentéssel szembeni B 1  698 2892. számú felszólalási eljárásra vonatkozó R 0966/2013-2. sz. ügyben 2014. június 4-én hozott határozatát, és a felszólalást teljes egészében utasítsa el;
            
         
               —
            
            
               a felperest kötelezze a Törvényszék előtti eljárásban felmerült költségek viselésére;
            
         
               —
            
            
               tűzzön ki időpontot a szóbeli tárgyalásra, amennyiben az ügy elbírálása szóbeli tárgyalás nélkül nem lehetséges.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A 16., 25., 41. és 45. osztályba tartozó árukra és szolgáltatásokra vonatkozó „LEXDELL” közösségi szóvédjegy – 8 1 14  779. számú közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: A 6 4 20  641. számon lajstromozott „DELL” szóelemet tartalmazó közösségi ábrás védjegy.
   
      A felszólalási osztály határozata: A felszólalási osztály a felszólalásnak részben helyt adott.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 rendelet 8. cikke (1) bekezdése b) pontjának és 8. cikke (5) bekezdésének megsértése.